Diari Oficial de la Generalitat Valenciana


Sumari del DOGV 3906, del 28-12-2000 (2000/10718)

ACORD de 22 de desembre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament del Campello.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3906

Data del DOGV
:   28-12-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/10837


Data del document
:   22-12-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Campello, el
    * expropiació
    * administració local

ACORD de 22 de desembre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament del Campello. [2000/S10553]
  
El Govern Valencià, en la reunió del dia 22 de desembre de 2000, adoptà l'acord següent:
  
L'Ajuntament del Campello, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obres de pavimentació i serveis urbans del camí de Marc.
  
Aquesta declaració d'urgent ocupació es justifica per les següents raons:
  
Les obres de pavimentació i serveis urbans del camí de Marc han de realitzar-se amb celeritat, ja que, a través de conveni, l'ajuntament s'ha compromés a executar les obres en un termini determinat. Així mateix, les obres del Camí de Marc són de gran importància per al municipi com a nexe d'unió de la carretera N-332 amb dit àmbit, i d'aquest amb la platja de Moltavista, la qual cosa servirà per a descongestionar l'elevada intensitat de trànsit d'aqueixa zona, sobretot als mesos d'estiu, el que justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replanteig i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques, el Govern Valencià,
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament del Campello per a l'execució del projecte d'obres de pavimentació i serveis urbans del camí de Marc.
  
Relació de béns afectats:
  
Parcel·la número 1: finca registral número 3647, amb referència cadastral 6534701, de què és titular registral la senyora María Montserrat Guillén Jiménez.
  
Parcel·la número 2: finca registral número 2898, amb referència cadastral 6535002, de què és titular registral la Comunitat de Propietaris La Sénia.
  
Parcel·la número 3: referència cadastral 6435001, de què és propietari cadastral el senyor Eduardo Puello Vasallo.
  
Parcel·la número 4: finca registral número 3823, amb referència cadastral 6435008, de què és titular registral el senyor Antohny Adolph Gill.
  
Parcel·la número 5: finca registral número 3843 i 3865, amb referència cadastral 6435007, de què és titular registral Marons.
  
Parcel·la número 6: finca registral número 5803, amb referència cadastral 6535005, de què és titular registral la senyora María de la Luz Martínez Hernández.
  
Parcel·la número 7: finca registral número 2821, amb referència cadastral 6435005, de què és titular registral el senyor Manuel Fuster Rosario.
  
Parcel·la número 8: finca registral número 3963, amb referència cadastral 6435006, de què és titular registral la senyora Mercedes Ruiz Palazón.
  
Parcel·la número 9: finca registral número 13.354, amb referència cadastral 6337008, de què és titular registral la senyora Manuela Ferrández Segarra.
  
Parcel·la número 10: referència cadastral 6235001, de què és titular cadastral el senyor Pedro de Pedro Gavila.
  
Parcel·la número 11: referència cadastral 6235006, de què és titular registral la mercantil Villamarco, SA.
  
Parcel·la número 12: referència cadastral 6337012, de què són titulars cadastrals la senyora Dolores Jaschke de la Vega i germana.
  
Parcel·la número 13: finca registral número 5.799, amb referència cadastral 6337013, de què son titulars registrals la senyora Orgilia Pérez Gómez i el senyor Manuel Santo Iglesias.
  
Parcel·la número 14: finca registral número 13.354, amb referència cadastral 6337008, de què és titular registral la senyora Manuela Ferrández Segarra.
  
Parcel·la número 15: finca registral número 2278, amb referència cadastral 6337014, de què son titulars registrals el senyor Juan Carlos Llorca O'Connor i germans.
  
Parcel·la número 16: referència cadastral 6337015, de què és titular cadastral la Diputació Provincial d'Alacant.
  
Parcel·la número 17: finca registral número 2278, amb referència cadastral 6138001, de què son titulars registrals el senyor Eleuterio Llorca O'Connor i altres.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions, als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no és podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 22 de desembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO